Jennifer Granholm i 2005
**Jennifer Mulhern Granholm** (født 5. februar 1959 i Vancouver i Britisk Columbia) er en amerikansk jurist og politiker. I februar 2021 ble hun godkjent av Senatet i USA som energiminister i president Joe Bidens regjering.

Hun var guvernør i den amerikanske delstaten Michigan fra 2003 til 2011. Hun representerer Det demokratiske parti.

Utdannelse
----------

Granholm er utdannet jurist fra Harvard Law School.

Karriere
--------

Sitt første høyere verv fikk hun i 1998, da hun ble valgt til attorney general (et embete med ansvarsområde som tilsvarer en norsk justisministers ansvarsområde) i delstaten.

Da det skulle velges guvernør i Michigan i 2002 slo hun blant annet tidligere guvernør James Blanchard i primærvalgene, og senere den republikanske motkandidaten Dick Posthumus i det endelige valget. Granholm ble med dette Michigans første kvinnelige guvernør.

Granholm ble gjenvalgt i guvernørvalget i 2006, etter å ha slått republikaneren Dick DeVos.

Den 15. desember 2020 ble det rapportert at påtroppende president Joe Biden hadde planer om å nominere Granholm til ny energiminister i USA. Hun ble godkjent av USAs senat i februar 2021.

Bakgrunn
--------

Granholms far Victor Ivar Granholm hadde norsk mor og svensk far. Han ble født og vokste opp i Canada, men flyttet til Anaheim i California, USA i 1963, og siden bodde familien på ulike steder i USA til de slo seg ned i Michigan. Hun har en eldre bror.

Granholms farmor var Judith Solstad, født i Gjerstad kommune i Agder fylke. Hun emigrerte til Penny i British Colombia, Canada i 1927, hvor hun senere døde. Judiths var datter av Ingeborg Larsdotter Bjynnustad (Solstad) f. 1873 i Gjerstad og Tellef Olsen Gjerbakkane f. 1866 i Gjerstad. 

I et intervju i 2007 opplyste Granholm selv følgende om sin bakgrunn: 

> Jeg ble født i Canada, men flyttet til USA med foreldrene mine da jeg var fire. Min farfar kom fra 
> 
> 
> Robertsfors, en småby nord for Umeå. Han dro til British Columbia på 1930-tallet, og hans far var ordfører i Robertsfors, der tremenningen min fremdeles bor på familiegården. Jeg hadde et kort møte med en av mine slektninger i 
> 
> 
> Stockholm. Besøket mitt var første gang noen i familien min besøkte Sverige siden min farfar reiste. Han døde da min far var tre år gammel, og dermed ble all vår tilknytning til Sverige brutt.
> 
>

Referanser
----------

1. ↑   Gemeinsame Normdatei, besøkt 27. april 2014[Hentet fra Wikidata]
2. ↑   Gemeinsame Normdatei, besøkt 12. desember 2014[Hentet fra Wikidata]
3. ↑   www.michiganwomen.org[Hentet fra Wikidata]
4. 1 2  NTB-AP, (NTB) (25. februar 2021). «Jennifer Granholm blir USAs nye energiminister». *adressa.no*. Besøkt 17. mars 2021.
5. ↑  Tyler Pager & Zack Colman (15. desember 2020). «Biden to tap former Michigan Gov. Granholm to lead Energy Department». *Politico*. Besøkt 15. desember 2020.
6. ↑  CNN, Jeff Zeleny, Dan Merica and Kate Sullivan (16. desember 2020). «Biden poised to nominate former Michigan Gov. Jennifer Granholm to lead Department of Energy». *CNN*. Besøkt 16. desember 2020.
7. ↑  Anders Giæver: *Norskættede Jennifer er ministerfavoritt* VG 10. november 2008 side 10.
8. ↑  «USAs President Joe Biden velger energiminister med Gjerstadblod nært i årene». 20.01.2021.
9. ↑  Sandberg, Hans (2007). «Michigan to Sweden : Let's work together» (PDF). *Currents, Fall 2007 (faksimile)*. Swedish-American Chamber of Commerce (SACC). Arkivert fra originalen (PDF) 29. oktober 2008. Besøkt 29. desember 2020.

|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** LCCN **·** ISNI **·** CiNii
 |